
DR 30.10.2014  79  

  
■1650 

Jadi saya syorkan semua agensi kerajaan ini yang mempunyai peruntukan 
berbilion-bilion ini mesti mendapat kelulusan Parlimen, boleh dibentangkan bukan dalam 
satu tahun sekali, tetapi mungkin setiap tiga bulan supaya rakyat tahu ke mana kah ratusan 
bilion ini dibelanjakan.  

Perkara kedua saya ingin mengesyorkan peningkatan untuk kebajikan yang diurus 
di bawah Kementerian Pembangunan Wanita, Keluarga dan Masyarakat. Kementerian ini 
hanya diperuntukkan RM202 juta untuk perbelanjaan pembangunan berbanding dengan 
Jabatan Perdana Menteri yang mendapat RM13 bilion untuk perbelanjaan pembangunan. 
Jabatan Perdana Menteri mendapat 64 kali perbelanjaan pembangunan kalau dibandingkan 
dengan yang didapati oleh Kementerian Pembangunan Wanita, Keluarga dan Masyarakat. 

Saya mengesyorkan Jabatan Perdana Menteri kurangkan projek-projek mewah 
dan berikan kepada mereka yang termiskin. Orang miskin dalam senarai Jabatan Kebajikan 
Masyarakat terpaksa tidur dengan perut kosong jika tidak diberi bantuan oleh Jabatan 
Kebajikan. Saya berharap jumlah perbelanjaan untuk kementerian ini dapat dinaikkan 
sekurang-kurangnya ke RM1 bilion dengan jumlah terbesar diperuntukkan untuk menolong 
mereka yang termiskin.  

Perkara ketiga mengenai pukat tunda Lesen ‘B’ yang telah saya bahaskan dalam 
Persidangan Parlimen yang lepas, tetapi sampai hari ini tak ada satu penyelesaian. Tuan 
Yang di-Pertua, pada 3 Julai 2014, Menteri baru dalam Jabatan Perdana Menteri dari Telok 
Intan telah pun berjumpa dengan nelayan-nelayan kawasan Utara di Pantai Remis dan 
berjanji untuk menyelesaikan isu, ini tetapi sampai hari ini tidak ada satu jawapan pun. 

Saya harap perkara ini dapat diselesaikan secepat mungkin kerana masalah 
kepupusan hasil laut bukan kerana syarat lima nautical mile yang sudah ditetapkan kerana 
itu sudah mencukupi untuk melindungi nelayan bot Lesen ‘A’ dan juga berkenaan dengan 
saiz lubang jaring yang digunakan oleh nelayan-nelayan. Masalah yang terbesar ialah 
kerana pukat tunda yang mencerobohi kawasan lima nautical mile ini tidak ditangkap 
ataupun penguatkuasaannya tidak berkesan kerana ada unsur-unsur rasuah. 

Akhir sekali, saya ingin mengutarakan tentang produk-produk perbankan Islam 
yang sedia ada. Saya mengesyorkan kepada kerajaan untuk mengkaji semula dan 
menyelesaikan masalah-masalah yang timbul dan produk-produk kemudahan kewangan 
yang ditawarkan sekarang. Ini adalah kerana dokumen-dokumen kemudahan kewangan 
yang ditawarkan itu satu rekaan sahaja dan tidak mencerminkan hakikat sebenarnya 
sesuatu transaksi itu.  

Tuan Yang di-Pertua, dalam perbankan Islam, saya bagi dua misalan. Satu ialah 
Commodity Murabahah Term Financing-i dan juga cash line financing third party loan, 
dengan izin. Kedua-dua produk ini niatnya hendak memberikan pinjaman wang tetapi di 
bawah pinjaman Commodity Murabahah Term Financing-i ini dikatakan satu transaksi 
komoditi telah dijalankan, tetapi sebenarnya tidak wujud. Dalam pinjaman jenis kedua, cash 
line financing third party loan dikatakan satu transaksi jual beli dan pembelian harta telah 
berlaku, tetapi isunya ini semua rekaan sahaja. 

Isunya yang timbul sekarang ialah adakah sebenarnya dokumen-dokumen ini 
mencerminkan satu pinjaman ataupun satu jual beli? Kalau ia satu barangan jual beli, 
adakah GST terpakai dalam jual beli komoditi ini dan juga dalam pinjaman third party loan 
ini, timbulnya sama ada jualan harta dan pembelian harta dan pemberian harta itu, adakah 
GST dikenakan ataupun cukai pendapatan keuntungan juga terpakai. Ini kerana dalam 
dokumen-dokumen berkenaan dikatakan kalau ada cukai pendapatan keuntungan, pihak 
pelanggan perlu menanggung wang tersebut. Lagi yang saya khuatir ialah dokumen-
dokumen pinjaman third party loan ini daripada siri transaksi lebih kurang 12 perkara ini, 
saya rasa daripada segi undang-undang, ini merupakan satu pemalsuan, dokumen 
pemalsuan dan saya tidak ada masa untuk- boleh saya habiskan? 

Timbalan Yang di-Pertua [Datuk Haji Ismail bin Haji Mohamed Said]: 

Cukuplah, bagi peluang kawan yang lain. 



#1650. Jadi saya syorkan semua agensi kerajaan ini yang mempunyai peruntukan berbilion-bilion ini mesti mendapat kelulusan Parlimen, boleh dibentangkan bukan dalam satu tahun sekali, tetapi mungkin setiap tiga bulan supaya rakyat tahu ke mana kah ratusan bilion ini dibelanjakan. Perkara kedua saya ingin mengesyorkan peningkatan untuk kebajikan yang diurus di bawah Kementerian Pembangunan Wanita, Keluarga dan Masyarakat. Kementerian ini hanya diperuntukkan RM202 juta untuk perbelanjaan pembangunan berbanding dengan Jabatan Perdana Menteri yang mendapat RM13 bilion untuk perbelanjaan pembangunan. Jabatan Perdana Menteri mendapat 64 kali perbelanjaan pembangunan kalau dibandingkan dengan yang didapati oleh Kementerian Pembangunan Wanita, Keluarga dan Masyarakat. Saya mengesyorkan Jabatan Perdana Menteri kurangkan projek-projek mewah dan berikan kepada mereka yang termiskin. Orang miskin dalam senarai Jabatan Kebajikan Masyarakat terpaksa tidur dengan perut kosong jika tidak diberi bantuan oleh Jabatan Kebajikan. Saya berharap jumlah perbelanjaan untuk kementerian ini dapat dinaikkan sekurang-kurangnya ke RM1 bilion dengan jumlah terbesar diperuntukkan untuk menolong mereka yang termiskin. Perkara ketiga mengenai pukat tunda Lesen 'B' yang telah saya bahaskan dalam Persidangan Parlimen yang lepas, tetapi sampai hari ini tak ada satu penyelesaian. Tuan Yang di-Pertua, pada 3 Julai 2014, Menteri baru dalam Jabatan Perdana Menteri dari Telok Intan telah pun berjumpa dengan nelayan-nelayan kawasan Utara di Pantai Remis dan berjanji untuk menyelesaikan isu, ini tetapi sampai hari ini tidak ada satu jawapan pun. Saya harap perkara ini dapat diselesaikan secepat mungkin kerana masalah kepupusan hasil laut bukan kerana syarat lima nautical mile yang sudah ditetapkan kerana itu sudah mencukupi untuk melindungi nelayan bot Lesen 'A' dan juga berkenaan dengan saiz lubang jaring yang digunakan oleh nelayan-nelayan. Masalah yang terbesar ialah kerana pukat tunda yang mencerobohi kawasan lima nautical mile ini tidak ditangkap ataupun penguatkuasaannya tidak berkesan kerana ada unsur-unsur rasuah. Akhir sekali, saya ingin mengutarakan tentang produk-produk perbankan Islam yang sedia ada. Saya mengesyorkan kepada kerajaan untuk mengkaji semula dan menyelesaikan masalah-masalah yang timbul dan produk-produk kemudahan kewangan yang ditawarkan sekarang. Ini adalah kerana dokumen-dokumen kemudahan kewangan yang ditawarkan itu satu rekaan sahaja dan tidak mencerminkan hakikat sebenarnya sesuatu transaksi itu. Tuan Yang di-Pertua, dalam perbankan Islam, saya bagi dua misalan. Satu ialah Commodity Murabahah Term Financing-i dan juga cash line financing third party loan, dengan izin. Kedua-dua produk ini niatnya hendak memberikan pinjaman wang tetapi di bawah pinjaman Commodity Murabahah Term Financing-i ini dikatakan satu transaksi komoditi telah dijalankan, tetapi sebenarnya tidak wujud. Dalam pinjaman jenis kedua, cash line financing third party loan dikatakan satu transaksi jual beli dan pembelian harta telah berlaku, tetapi isunya ini semua rekaan sahaja. Isunya yang timbul sekarang ialah adakah sebenarnya dokumen-dokumen ini mencerminkan satu pinjaman ataupun satu jual beli? Kalau ia satu barangan jual beli, adakah GST terpakai dalam jual beli komoditi ini dan juga dalam pinjaman third party loan ini, timbulnya sama ada jualan harta dan pembelian harta dan pemberian harta itu, adakah GST dikenakan ataupun cukai pendapatan keuntungan juga terpakai. Ini kerana dalam dokumen-dokumen berkenaan dikatakan kalau ada cukai pendapatan keuntungan, pihak pelanggan perlu menanggung wang tersebut. Lagi yang saya khuatir ialah dokumen- dokumen pinjaman third party loan ini daripada siri transaksi lebih kurang 12 perkara ini, saya rasa daripada segi undang-undang, ini merupakan satu pemalsuan, dokumen pemalsuan dan saya tidak ada masa untuk- boleh saya habiskan?. Timbalan Yang di-Pertua [Datuk Haji Ismail bin Haji Mohamed Said]: Cukuplah, bagi peluang kawan yang lain.